Manastirea Vacaresti 





Se implinesc mai bine de doua decenii de la 
distrugerea Manastirii Vacaresti. Manastirea 
vacaresticunoscutá şi ca Închisoarea Văcăreşti, 
a fost un ansamblu arhitectonic construit între 
1716-1736 în stil brâncovenesc, unul din cele 
mai valoroase monumente istorice din 
Bucureşti, demolat în anul 1986 din ordinul lui 


Nicolae Ceausescu.ln aceasta perioada numai 
putin de 22 de lacasuri de cult, unele 
monumente de o inestimabila valoare, au 
cazut prada, in anii 80, demolarilor totalitare, 
fiind rase de pe fata pamantului, translatate, 
ascunse dupa blocuri, din ordinul lui aceluiasi 
Nicolae Ceausescu. 





Prima incinta. Faza Nicolae Mavrocordat. 


Odată ajuns pe tronul [ării Româneşti, Nicolae Mavrocordat, domnitor 
fanariot luminat, iubitor de cultură şi iniţiator de reforme, şi-a propus 
ridicarea unui ۲۱۵۲۵۲ locas de rugăciune care să aibă şi funcţia de reşedinţă 
domnească, şi care prin dimensiuni şi bun gust să îl reprezinte. Locul ales 
pentru impozanta ctitorie a fost coama "dealului Vācāresti";, cum era 
cunoscut de bucureşteni, de fapt un promontoriu al cornişei terasei 
inferioare a Dâmboviţei, care domina capitala în partea de SE. 


Construcţia începută în 1716 a fost curând întreruptă din cauza răpirii 
domnitorului de catre un detaşament austriac, şi reluată după eliberarea lui 
Mavrocordat din detentia executată în Ardeal, şi ungerea ca domn a doua 
oară. 


Lucrările au fost terminate in 1722, iar la 24 septembrie 1724 a fost 
sfintita biserica manastirii cu hramul “Sfânta Troiță” — clădire 
grandioasă, însumând o seamă de elemente arhitectonice brāncovenesti Si 
influenţe ale barocului muntean, considerată de unii istorici ca o încununare 
a stilului brâncovenesc din [ara Românească. In 1725 Nicolae Mavrocordat 
moare de ciumă şi este ingropat la Văcăreşti, în incinta bisericii. In 
dragostea lui pentru cultură, voievodul a înfiinţat aici o şcoal a în limba 
elena, o tiparnitā de sub teascurile careia au văzut lumina zilei câteva cărți 
importante in 1741 şi, ceea ce este mai important, a instalat la Văcăreşti O 
bibliotecă de proporţii, cunoscută ca fiind una dintre cele mai mari şi mai 
complete din Europa acelei epoci (un catalog al bibliotecii din 1723, care se 
pastrează, confirmă numărul de 237 de autori). Din păcate, după moartea 
domnitorului, biblioteca s-a imprastiat. 





e Incinta a doua. Faza Constantin Mavrocordat 


e İn 1736, Constantin Mavrocordat, fiul lui Nicolae şi succesor al său la tronul 
Ţării Româneşti, aduce completări ansamblului, ridicând un superb paraclis 
— adevărată bijuterie arhitectonică — pe latura de răsărit şi, totodată alte 
câteva clădiri care au format o nouă incintă, mai mică, în partea de apus a 
celei dintâi.. Ansamblul astfel format se intindea pe 18.000 mp si era cel mai 
important monument de arhitectura al secolului 18 si, totodata, cea mai mare 
manastire din sud-estul Europei 





Penitenciarul 
In 1848, armata rusă de ocupaţie aduce la Vācāresti deţinuţii 


revoluționari din principat, iar in 1864, an al marilor răscoale 
taranesti, când guvernul conservator incarcerează aici pe 
taranil arestaţi, întregul ansamblu monastic este transformat 
în penitenciar. Intervenţiile făcute pentru dotarea 
monumentului în scopul noii destinaţii, succedate de-a lungul 
deceniilor, au alterat arhitectura originală a majorităţii 
clădirilor. Aici au fost închise personalităţi ale vieţii culturale şi 
politice româneşti între care scriitorii Liviu Rebreanu, Tudor 
Arghezi, loan Slavici, Mircea Damian, episcopul greco-catolic 
Vasile Aftenie, Corneliu Zelea Codreanu (interesant la acesta 
din urma amanuntul ca, după cum el insuşi mărturisea, 
numele organizaţiei pe care a Intemeiat-o — Legiunea 
Arhanghelul Mihail — i-a fost inspirată de icoana Sfântului 
Arhanghel aflată pe uşa din dreapta a altarului bisericii mari 
de la Vācāresti). 





Distrugerea Mânăstirii Văcărești 


Prin anul 1973 lumea arhitectilor bucuresteni avea sa primeasca o veste imbucuratoare: 
închisoarea Văcăreşti este dezafectată şi se demareaza proiectul de restaurare a 
lacasului. Lucrarea a fost incredintata unui colectiv de specialisti condus de arh. Liana 
Bilciurescu. 


Arh. Gheorghe Leahu, cel care raspundea de numeroase lucrari de arhitectura din zona 
Berceni, Oltenitei, Piata Sudului, a vizitat santierul impreuna cu cativa colegi entuziasti, 
dornici sa afle ce se ascundea de atata timp in spatele zidurilor de cetate ale manastirii. Pe 
vremea aceea, Gh. Leahu nici nu banuia ca va fi autorul celei mai dramatice marturii 
despre distrugerea importantului monument. 


Cu putin timp inainte de cutremurul din 1977, latura de est, cuprinzand Casa Domneasca, 
Galeria pe doua nivele, Paraclisul si partial Staretia erau aproape in intregime restaurate, 
urmand ca lucrarile sa continue si la biserica. Seismul din "77 avea sa produca cateva 
stricaciuni lacasului de cult, dar care, se pare, nu i-ar fi afectat structura de rezistenta, 
astfel incat sa necesite demolarea. 


Tot in acel an, Directia Monumentelor Istorice a fost desfiintata si patrimoniul 
arhitectural al tarii a ramas la discretia clanului ceausist. Harta Bucurestiului devenise o 
tabla de joc pe care Nicolae Ceausescu se juca de-a edilul, punand la pamant cartiere 
intregi, mutand sau distrugand biserici dupa bunul lui plac. In spatele lui, o suita de oameni 
de incredere ii cantau in struna, in frunte cu primarul Capitalei de atunci, Gheorghe Pana, 
vicepresedintii primariei Dumitru Necsoiu si Nicolae lordache, directorul Proiect Bucuresti, 
Constantin Jugurica si arh. Sef al orasului, Paul Focsa. Pe nepusa masa, dictatorul 
descindea in anumite cartiere. Dadea de cateva ori din mână si, peste cateva zile, totul era 
sters de pe suprafata pamantului. Asa au fost distruse, numai in Bucuresti peste 22 de 
biserici. 

Demolarea 


Pentru Manastirea Vacaresti ziua fatidica a fost in 2 decembrie 1984 . Ceausescu, insotit de apropiatii 
lui, a facut aici o vizita inopinata. Urand cu patima aceasta zona, el a ordonat sa se studieze amplasarea 
unui nou tribunal peste ansamblul Manastirii Vacaresti. 


Pentru intelectualii responsabili de soarta acestui monument istoric de o valoare inestimabila au urmat 
zile si nopti de cosmar, in incercarea disperata de a-l salva. S-a apelai la toate mijloacele omenesti 
posibile: memorii, proteste scrise, unele dintre ele citite chiar la "Europa Libera", in paralel cu propunerea 
unor solutii tehnice in masura sa evite demolarea edificiului. Zadarnic! "Marele ctitor” era de neclintit. 
Memorii semnate de personalitati culturale ale vremii (Constantin Noica, Geo Bogza, Mihai Sora, Dan 
Nasta, Zoe Dumitrescu-Busulenga, Dinu C. Giurescu, Grigore lonescu, Victor Ivanovici, Florin Rotaru, 
Razvan Theodorescu, Peter Derer) nu au putut sensibiliza in nici un fel clanul dictatorial, care incepuse 
practic distrugerea. Se credea ca Ceausescu ura Vacarestiul pentru ca aici fusese inchis, ca detinut de 
drept comun sau politic, in tinerete. In lupta pentru salvarea monumentului a fost implicata si presedinta 
de onoare a Uniunii Arhitectilor din Romania, nonagenara doamna Henriette Delavrancea-Gibory, fiica 
marelui clasic Delavrancea. Ea a cerut sprijinul tovaraselor Suzana Gadea si Tamara Dobrin, figuri de 
trista amintire ale "epocii de aur’, carora putin le pasa de biserici, de monumente, icoane sau de 
spiritualitate. Doamna Delavrancea a 1051 plimbata prin C.C. in bataie de joc, de la un birou la altul, 
obligata sa suporte obraznicia zelosilor ofiteri de Securitate postati la fiecare usa. 


Atunci, au fost distruse, translatate sau mutilate zeci de biserici, a disparut o cincime din suprafata 
construita a vechiului Bucuresti, s-au distrus Spitalul Brancovenesc, Institutul Medico-Legal "Mina 
Minovici", capela acestuia si inegalabila Manastire Vacaresti, pe care marele arhitect G. Cantacuzino O 
numea "cea mai izbutita biserica din lumea ortodoxa". 


La sfarsitul lui martie 1985, profesorul Panait |. Panait, directorul Muzeului de Istorie si Arta a Municipiului 
Bucuresti sesizeaza Studioul Buftea ca in timpul operatiunilor de filmare conduse de regizorul Sergiu 
Nicolaescu pentru un film cu subiect de razboi, a fost afectat grav monumentul istoric Vacaresti. In incinta 
manastirii s-au folosit aruncatoare de flacari, petarde si o mare masa de ostasi si vehicule grele, tunuri si 
tancuri. In adresa se mentionau fapte grave de vandalism in timpul filmarilor, printre care: "fracturarea 
crucii din marmura a unuia dintre ctitorii manastirii, domnitorul Constantin Mavrocordat; fortarea lacatelor 
si a drugilor de fier care inchideau paraclisul, precum si a usii altarului Bisericii Mari". Aceasta opera de 
distrugere a fost intregita de niste tigani pripasiti in zona, care au gasit usile lacasului deschise. Au intrat 
si au pus mana pe tot ce le-a iesit in cale. In carutele lor s-au descoperit ulterior valoroase icoane pe 
lemn datand din secolul 18. Din fericire, acestea au putut fi recuperate. 

Restituiri 

In timpul demolarii, prin efortul sustinut al unei echipe de specialisti si studenti ai Academiei de Arte 
(fostul Institut Nicolae Grigorescu) s-a recuperat o parte din fresca bisericii. Din cei 2500 metri patrati de 
fresca s-a reusit extragerea a numai 120 metri patrati. O buna parte dintre fragmentele de fresca au fost 
restaurate intre anii 1990-2008 de echipa condusa de prof. univ. dr. Dan Mohanu-Sectia Conservare- 
Restaurare Pictura Murala a Universitatii Nationale de Arte-Bucuresti cu sprijinul Muzeului Municipiului 
Bucuresti (care este si proprietarul fragmentelor de fresca), iar din 2007 cu sprijinul Societatii Apa Nova. 
Douazeci si patru (24) dintre aceste panouri cu fresca reprezinta componentele principale ale expozitiei 
organizata la Muzeul National Cotroceni. 

